section_heading: Opis dobra
paragraph_text: Kuću neostilskog oblikovanja sagradio je u središtu grada poljski doseljenik Adolf Danek, a od 1924. godine kuća je u posjedu ljekarničke obitelji Varda. Istočno pročelje dvokatnice ukrašeno je dijagonalno postavljenim kamenim klesancima i terasom s klasicističkom ogradom, a otvori su ukrašeni tordiranim željeznim obrubom. Jednokatno sjeverno krilo ukrašeno je profiliranim vijencem, a dvokrilni otvor s kovanom ogradom flankiran je monumentalnim skulpturama karijatide i atlanta. Zapadno od kuće bio je vrt.